ที่ มท ๐๘10.8/ว กรมส่งเสริมการปกครองท้องถิ่น

ถนนนครราชสีมา กทม. ๑๐๓๐๐

มีนาคม 2565

เรื่อง แนวทางขอรับการสนับสนุนงบประมาณรายจ่ายประจำปีงบประมาณ พ.ศ. 2565 งบเงินอุดหนุนเฉพาะกิจ  
 เพื่อนำไปใช้จ่ายในการแก้ไขปัญหาความเดือดร้อนให้กับประชาชน (เงินเหลือจ่าย)

เรียน ผู้ว่าราชการจังหวัด ทุกจังหวัด

อ้างถึง 1. หนังสือกรมส่งเสริมการปกครองท้องถิ่น ที่ มท 0810.8/ว 1533 ลงวันที่ 20 กรกฎาคม 2564

2. หนังสือกรมส่งเสริมการปกครองท้องถิ่น ที่ มท 0810.8/ว 1646 ลงวันที่ 2 สิงหาคม 2564

3. หนังสือกรมส่งเสริมการปกครองท้องถิ่น ที่ มท 0810.8/ว 2250 ลงวันที่ 1 ตุลาคม 2564

4. หนังสือกรมส่งเสริมการปกครองท้องถิ่น ด่วนมาก ที่ มท 0810.8/ว 672 ลงวันที่ 10 มีนาคม 2565

สิ่งที่ส่งมาด้วย 1. หลักเกณฑ์และแนวทางการเสนอขอรับการสนับสนุนงบประมาณฯ จำนวน 1 ชุด

2. แบบสรุปขอรับการสนับสนุนงบประมาณรายจ่ายฯ จำนวน 1 ชุด

ตามที่กรมส่งเสริมการปกครองท้องถิ่นได้แจ้งจัดสรรงบประมาณรายจ่ายประจำปีงบประมาณ พ.ศ. 2565 แผนงานยุทธศาสตร์ส่งเสริมการกระจายอำนาจให้แก่องค์กรปกครองส่วนท้องถิ่น งบเงินอุดหนุนเฉพาะกิจ ให้องค์กรปกครองส่วนท้องถิ่นดำเนินการตามกระบวนการจัดซื้อจัดจ้างและการจัดหาพัสดุภาครัฐ   
ให้สามารถก่อหนี้ผูกพันและเบิกจ่ายงบประมาณแล้วเสร็จภายในปีงบประมาณ พ.ศ. 2565 ซึ่งได้กำหนด  
แนวทางการปฏิบัติในการบริหารงบประมาณงบเงินอุดหนุนเฉพาะกิจขององค์กรปกครองส่วนท้องถิ่น   
ประจำปีงบประมาณ พ.ศ. 2565 โดยให้องค์กรปกครองส่วนท้องถิ่นดำเนินการก่อหนี้ผูกพันให้เสร็จสิ้นภายในไตรมาสที่ 2 หากรายการเงินอุดหนุนเฉพาะกิจที่เห็นว่าหมดความจำเป็นต้องใช้จ่าย ให้ส่งคืนงบประมาณมายังกรมส่งเสริมการปกครองท้องถิ่นภายในวันที่ 31 มกราคม 2565 เพื่อให้จังหวัดและองค์กรปกครองส่วนท้องถิ่นใช้เป็นแนวทางปฏิบัติ ประกอบกับได้เร่งรัดการใช้จ่ายงบประมาณ ในกรณีที่องค์กรปกครองส่วนท้องถิ่นพิจารณาแล้วเห็นว่างบประมาณเงินอุดหนุนเฉพาะกิจที่ได้รับจัดสรร ไม่สามารถดำเนินการตามกระบวนการจัดซื้อจัดจ้างจนถึงขั้นตอนการได้ตัวผู้รับจ้างและลงนามในสัญญาก่อหนี้ผูกพันได้ทันภายในวันที่   
30 กันยายน 2565 หรือหมดความจำเป็นต้องใช้จ่ายไม่ว่าด้วยเหตุใด ให้เร่งส่งคืนงบประมาณให้กรมส่งเสริมการปกครองท้องถิ่น ภายในวันที่ 31 มีนาคม 2565 โดยกรมส่งเสริมการปกครองท้องถิ่นจะกำหนดหลักเกณฑ์และแนวทางในการขอใช้งบประมาณที่ส่งคืนให้ดำเนินการต่อไป นั้น

กรมส่งเสริมการปกครองท้องถิ่นพิจารณาแล้วเห็นว่า เพื่อให้การบริหารและการใช้จ่ายงบประมาณรายจ่ายประจำปีงบประมาณ พ.ศ. 2565 ภายใต้แผนงานยุทธศาสตร์ส่งเสริมการกระจายอำนาจให้แก่องค์กรปกครองส่วนท้องถิ่น งบเงินอุดหนุนเฉพาะกิจที่จัดสรรให้แก่องค์กรปกครองส่วนท้องถิ่น   
(เทศบาลตำบลและองค์การบริหารส่วนตำบล) เป็นไปอย่างมีประสิทธิภาพ จึงกำหนดแนวทางขอรับ  
การสนับสนุนงบประมาณรายจ่ายประจำปีงบประมาณ พ.ศ. 2565 งบเงินอุดหนุนเฉพาะกิจ เพื่อนำไปใช้จ่ายในการแก้ไขปัญหาความเดือดร้อนให้กับประชาชน ดังนี้

1. ให้จังหวัดแจ้งองค์กรปกครองส่วนท้องถิ่น (เทศบาลตำบลและองค์การบริหารส่วนตำบล) ที่มีความประสงค์ขอรับการสนับสนุนงบประมาณ ดำเนินการจัดทำแบบสรุปขอรับการสนับสนุนงบประมาณรายจ่ายประจำปีงบประมาณ พ.ศ. 2565 งบเงินอุดหนุนเฉพาะกิจ เพื่อนำไปใช้จ่ายในการแก้ไขปัญหา  
ความเดือดร้อนให้กับประชาชน โดยจัดลำดับความสำคัญให้โครงการที่มีความสำคัญสูงสุดไว้ในลำดับแรก

/พร้อมกับแนบ...

พร้อมกับแนบรายละเอียดโครงการ ประกอบด้วย แบบคำขอรับการสนับสนุนงบประมาณรายจ่ายประจำปีงบประมาณ พ.ศ. 2565 งบเงินอุดหนุนเฉพาะกิจ เพื่อนำไปใช้จ่ายในการแก้ไขปัญหาความเดือดร้อน  
ให้กับประชาชน แบบรูปรายการ ประมาณการราคา (ปร.4, ปร.5) ผังบริเวณ เอกสารแสดงกรรมสิทธิ์ในที่ดินหรือหนังสือยินยอมหรืออนุญาตให้ใช้สถานที่ ภาพถ่ายสถานที่ดำเนินการ และรายละเอียดอื่น ๆ ที่เกี่ยวข้อง   
ให้ครบถ้วนสอดคล้องตามหลักเกณฑ์และแนวทางการเสนอขอรับการสนับสนุนงบประมาณรายจ่ายประจำปีงบประมาณ พ.ศ. 2565 งบเงินอุดหนุนเฉพาะกิจ เพื่อนำไปใช้จ่ายในการแก้ไขปัญหาความเดือดร้อน  
ให้กับประชาชน

2. ให้จังหวัดรวบรวมเอกสารข้อเสนอตามข้อ 1 พร้อมกับแต่งตั้งคณะกรรมการพิจารณากลั่นกรองและผู้มีความรู้ความสามารถด้านวิศวกรรม (ผู้มีใบอนุญาตเป็นผู้ประกอบวิชาชีพวิศวกรรม)   
ตามความเหมาะสม เพื่อทำหน้าที่ตรวจสอบรายละเอียดคำขอรับการสนับสนุนงบประมาณเงินอุดหนุนเฉพาะกิจขององค์กรปกครองส่วนท้องถิ่น ประมาณการราคา แบบแปลน ผังบริเวณ ภาพถ่าย วงเงินงบประมาณ   
ให้ถูกต้องตามหลักเกณฑ์และมาตรฐานของทางราชการ โดยคำนึงถึงประโยชน์สูงสุดของราชการเป็นสำคัญ

3. ให้จังหวัดจัดทำแบบสรุปขอรับการสนับสนุนงบประมาณรายจ่ายประจำปีงบประมาณ พ.ศ. 2565 งบเงินอุดหนุนเฉพาะกิจ เพื่อนำไปใช้จ่ายในการแก้ไขปัญหาความเดือดร้อนให้กับประชาชน   
ที่ผ่านการพิจารณาของคณะกรรมการกลั่นกรอง เป็นภาพรวมของจังหวัด ในรูปแบบเอกสารและไฟล์   
(Excel และ PDF) โดยจัดเรียงรายการตามลำดับอำเภอและองค์กรปกครองส่วนท้องถิ่น ส่งให้กรมส่งเสริม  
การปกครองท้องถิ่น ทางไปรษณีย์อิเล็กทรอนิกส์ dss.balance@gmail.com พร้อมกับจัดชุดเอกสาร  
แบบคำขอรับการสนับสนุนงบประมาณรายจ่ายประจำปีงบประมาณ พ.ศ. 2565 งบเงินอุดหนุนเฉพาะกิจ เพื่อนำไปใช้จ่ายในการแก้ไขปัญหาความเดือดร้อนให้กับประชาชน ขององค์กรปกครองส่วนท้องถิ่น  
จำแนกประเภทรายการ **ส่งถึงกรมส่งเสริมการปกครองท้องถิ่นภายในวันที่ 31 พฤษภาคม 2565**   
**ทั้งนี้ จะถือวันที่กรมส่งเสริมการปกครองท้องถิ่นประทับตรารับเป็นสำคัญ**

รายละเอียดสิ่งที่ส่งมาด้วยปรากฏตาม QR Code ท้ายหนังสือนี้

จึงเรียนมาเพื่อโปรดพิจารณา

ขอแสดงความนับถือ

(นายประยูร รัตนเสนีย์)

อธิบดีกรมส่งเสริมการปกครองท้องถิ่น



https://bit.ly/2RGaDNo

ร.อสถ.....................................................

ผอ.กพส..................................................

ผอ.กง.กจ................................................  
นวผ.ชก..................................................  
นวผ.ชก..................................................

นวผ.ปก..................................................

กองพัฒนาและส่งเสริมการบริหารงานท้องถิ่น

กลุ่มงานส่งเสริมการกระจายอำนาจและการจัดทำงบประมาณเงินอุดหนุน

โทร. ๐ ๒๒๔๑ ๙๐๐๐ ต่อ 2332 โทรสาร ๐ ๒๒๔๑ ๖๙๕๖

ไปรษณีย์อิเล็กทรอนิกส์ saraban@dla.go.th